
Narva Linnavalitsuse 22.10.2008 korralduse nr 1364-k 

„Ostja kinnitamine (kinnistu Võidu 17C, Narva)” muutmine

1. Asjaolud ja menetluse käik

Vastavalt Narva Linnavalitsuse 22.10.2008 korraldusele nr 1364-k kinnitati OÜ VENTKLAPP linnavara – Narva aadressil Võidu 17C asuva kinnistu, katastritunnus 51101:005:0044, maa sihtotstarve – 100% ärimaa, pindala 334 m2, mille reaalosaks on ühekorruseline hoone üldpinnaga 214,4 m2, ostjaks hinnaga 640 000 krooni. 
04.11.2008 pöördus OÜ VENTKLAPP Narva Linnavalitsuse poole taotlusega kasutada ostuhinna tasumisel järelmaksu tähtajaga 3 aastat, kuna tollase majandusliku olukorra tõttu riigis oli pangalaenu saamine praktiliselt võimatu. 

Linnavara võõrandamise korra punktist 74 tulenevalt on ostjal võimalik tasuda ostuhind järelmaksuga. 

OÜ VENTKLAPP esitas oma ettepanekud järelmaksu tasumise osas 06.11.2008.

OÜ VENTKLAPP taotlust arutati Narva Linnavalitsuse linnavarakomisjoni koosolekul 05.11.2008 (protokoll nr 13) ning peeti võimalikuks rahuldada OÜ VENTKLAPP taotlus tasuda tema poolt omandatud linnavara – Narvas aadressil Võidu 17C asuva kinnistu ostuhind 640 000 krooni järelmaksuga.

Narva Linnavalitsuse 19.11.2008 korraldusega nr 1494-k seati kinnistule aadressil: Võidu 17c, Narva, katastritunnus 51101:005:0044, Narva linna nõude tagamiseks hüpoteek Narva linna kasuks.
06.01.2012 pöördus OÜ VENTKLAPP Narva Linnavalitsuse Linnavara- ja Majandusameti poole taotlusega vähendada Narvas aadressil Võidu 17C asuvale kinnistule Narva linna nõude tagamiseks seatud hüpoteeki 16 776,82 euroni. Hüpoteegi vähendamise vajadus on tingitud sellest, et Maksu- ja Tolliameti nõustub OÜ VENTKLAPP maksuvõla tasumise ajatamisega tingimustel, et äriühing saavutab Narva linnaga kokkuleppe vähendada Võidu 17C kinnistul lasuva hüpoteegiga tagatud laenu jääki summani ehk 16 776,82 euroni ning seada äriühingu maksuvõla tasumise ajatamise tagamiseks hüpoteek Eesti Vabariigi kasuks.
OÜ VENTKLAPP taotlust arutati Narva Linnavalitsuse linnavarakomisjoni koosolekul 17.01.2012 (protokoll nr 1) ning peeti võimalikuks rahuldada OÜ VENTKLAPP taotlus vähendada Narvas aadressil Võidu 17C asuvale kinnistule Narva linna nõude tagamiseks seatud hüpoteeki 16 776,82 euroni.
06.01.2012 seisuga on Narva linna nõue OÜ VENTKLAPP vastu ehk laenujääk 16 105,75 eurot. Taotletav hüpoteegisumma 16 776,82 eurot tagab täielikult Narva linna nõude OÜ VENTKLAPP vastu. 

2. Õiguslikud alused

Asjaõigusseaduse § 325 lg 1 kohaselt kinnisasja võib hüpoteegiga koormata selliselt, et isikul, kelle kasuks hüpoteek on seatud (hüpoteegipidajal), on õigus hüpoteegiga tagatud nõude rahuldamisele panditud kinnisasja arvel. 

AÕS § 326 kohaselt hüpoteegi seadmiseks sõlmitav asjaõigusleping peab olema notariaalselt tõestatud. 

Haldusmenetluse seaduse (HMS) § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusakti muutmisele. Seega võib antud linnavalitsuse korralduse vastuvõtmisel arvesse võtta alljärgnevaid HMS sätteid:   

HMS § 64 lõike 2 kohaselt haldusorgan otsustab haldusakti muutmise kaalutlusõiguse kohaselt, kui seadus ei keela haldusakti muuta või ei kohusta haldusakti muuta. 

HMS § 68 lõike 2 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal. 

HMS § 70 lõike 1 kohaselt haldusakti muutmise vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded. 

3. Otsus

3.1. Muuta Narva Linnavalitsuse 22.10.2008 korralduse nr 1364-k punkti 3.4 ning sõnastada see järgmiselt:

«3.4 Käesoleva korralduse punktis 3.2.2. ettenähtud nõude tagamiseks seada kinnistule aadressil: Võidu 17c, Narva, katastritunnus 51101:005:0044, hüpoteek Narva linna kasuks summas 16 776,82 eurot.” 

3.2. Volitada linnapead Tarmo Tammiste’t Narva linna nimel allkirjastama vastav notariaalne lepingu muutmise leping.

4. Rakendussätted

4.1. Narva Linnavalitsuse Linnavara- ja Majandusametil teha käesolev korraldus asjaosalistele teatavaks.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

4.3. Käesolev korraldus jõustub seaduses sätestatud korras.

